คลังแจกที่ราชพัสดุ7พันไร่
กรมธนารักษ์มอบที่ราชพัสดุชาวปากน้ำ7พันไร่ ช่วยประชาชนผู้มีรายได้น้อย เพื่อใช้เป็นที่อยูอาศัย และทำเกษตรกรรม
24 มี.ค. 2554

กรมธนารักษ์มอบที่ราชพัสดุชาวปากน้ำ7พันไร่ ช่วยประชาชนผู้มีรายได้น้อย เพื่อใช้เป็นที่อยูอาศัย และทำเกษตรกรรม
นายมั่น  พัธโนทัย รมช.คลัง กล่าวว่า กรมธนารักษ์ได้มอบสัญญาเช่าที่ราชพัสดุให้กับชาวปากน้ำ เพื่อเป็นที่อยู่อาศัยและทำการเกษตร ช่วยเหลือผู้มีรายได้น้อย รวมเนื้อที่กว่า 7,000 ไร่  ซึ่งการแจกที่ราชนี้เป็นส่วนหนึ่งของนโยบายแจกที่ราชพัสดุ 1 ล้านไร่ เพื่อนำมาให้ประชาชนเช่าอยู่อาศัยและทำกิน
ทั้งนี้  ตั้งแต่ปี 2547 จนถึงปัจจุบัน กรมธนารักษ์จัดที่ดินให้ประชาชนเช่าเป็นที่อยู่อาศัยและที่ทำกินในทุกจังหวัดทั่วประเทศ รวมเนื้อที่ประมาณ 1.46 แสนไร่ จำนวนผู้เช่า 6 หมื่นราย และตั้งเป้าจะขยายการช่วยเหลือประชาชนที่มีรายได้น้อยและไม่มีที่ดินเพิ่มขึ้นอีกในปี 2554 จำนวน 4,700 ราย
ปัจจุบันที่ดินราชพัสดุที่อยู่ใน ความครอบครองทั้งประเทศ มีเนื้อที่ประมาณ 12.5 ล้านไร่ แบ่งเป็น การใช้ในส่วนราชการมากที่สุดถึง 99% หรือประมาณ 12.3 ล้านไร่ ที่เหลืออีกเพียง 1% หรือเนื้อที่ประมาณ 0.2 ล้านไร่ถูกนำไปจัดหาประโยชน์ทั้งในด้านเศรษฐกิจ สังคม และสิ่งแวดล้อม